طبعا لا يخفي ع اي مبرمج اي هي اللوب

وباختصار شديد لو عندك امر عايز تكرره 20 مره مش هتقعد تكتب 20 سطر كود

لا هنستخدم اللوب بطريقة معينة وهي هتنفذ ال 20 امر بعد م اختصرنا 20 سطر "لو مش فاهم بعد هتفهم اكتر دلوقتي"

المهم

عندنا كذا نوع وكل نوع مناسب ف سيناريو معين

اشهر نوع هي for loop ودي بستخدمها لما بكون عارف عدد المرات المطلوبة لتكرار الامر

ودا مثال عشان تفهم اكتر

for (int i=0; i<5, i++)

{

Console.WriteLine(i);

}

والنوع التاني foreach

ودا مناسب جدا لما نبقي عايزين نمر ع كل عنصر ف المجموعة بشكل مباشر

String [ ] names {ali, ahmed, kareem}

Foreach (String name in names)

{

Console.WriteLine (name);

}

طيب لو معرفش العدد كام لكن معايا شرط

هنستخدم ال while ال هتشتغل طول م الشرط متحقق

int x=0;

While(x<5)

{

Console.WriteLine(x);

x++;

}

الاخيرة هي do while

ودي بستخدمها لما بكون عايز انفذ الكود ولو مرة حتى لو الشرط متحققش

int x=0;

do

{

Console.WriteLine(x)

x++;

}

while(x<5);

عارف انك تايه دلوقتي وحاسس بيك بس الموضوع مهم وانا هبسطهولك

م الاخر كدا

هنستخدم ال

* for loop لما نبقي عارفين عدد مرات التكرار
* foreach لما نتعامل مع مصفوفات او قوائم
* while لما مش نعرف بالظبط عدد المرات اللي هنكرر فيها الأوامر، بس نعرف الشرط اللي بيخليها تستمر.
* do while لما نبقي عايزين نضمن تنفيذ الكود ولو مرة وحدة ع الاقل

بس كدا روح جرب وطبق الكلمتين دول